Ehdotus NEUVOSTON PÄÄTÖKSEKSI EY–Andorra-sekakomiteassa esitettävästä Euroopan unionin kannasta Euroopan talousyhteisön ja Andorran ruhtinaskunnan välillä kirjeenvaihtona tehdyn sopimuksen 12 b artiklan 1 kohdan nojalla vahvistettaviin tulliturvallisuutta koskeviin määräyksiin /* KOM/2011/0188 lopull. - NLE 2011/0074 */





[pic] | EUROOPAN KOMISSIO | Bryssel 11.4.2011 KOM(2011) 188 lopullinen 2011/0074 (NLE) Ehdotus NEUVOSTON PÄÄTÖKSEKSI EY–Andorra-sekakomiteassa esitettävästä Euroopan unionin kannasta Euroopan talousyhteisön ja Andorran ruhtinaskunnan välillä kirjeenvaihtona tehdyn sopimuksen 12 b artiklan 1 kohdan nojalla vahvistettaviin tulliturvallisuutta koskeviin määräyksiin PERUSTELUT EHDOTUKSEN TAUSTA 1) Euroopan unioni ja Andorran ruhtinaskunta allekirjoittivat 27. tammikuuta 2011 pöytäkirjan, jolla vuonna 1990 tehdyn tulliliittosopimuksen (jäljempänä ”sopimus”) soveltamisala laajennetaan koskemaan turvallisuuteen liittyviä tullitoimenpiteitä. Pöytäkirjalla Andorra velvoitetaan saattamaan voimaan unionin säännöstöön sisältyvät turvallisuuteen liittyvät tullitoimenpiteet. 2) Pöytäkirjassa määrätään, että sopimuksen 17 artiklalla perustettu EY–Andorra-sekakomitea määrittää yksityiskohtaisen luettelon sellaisista mainituista toimenpiteistä, jotka Andorran on saatettava voimaan. Tässä tapauksessa tarkoitetaan määräyksiä, jotka koskevat tavaroista annettavaa ilmoitusta ennen niiden saapumista tullialueelle tai poistumista sieltä, valtuutettuja talouden toimijoita sekä turvallisuuteen liittyviä tullitarkastuksia ja turvallisuuteen liittyvää riskinhallintaa. Luonnos mainittujen määräysten luetteloksi on tämän neuvoston päätöksen liitteenä. ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI - Intressitahojen kuuleminen Andorran tulliviranomaiset ovat ilmoittaneet hyväksyvänsä sekakomitean päätöksen luonnoksen. Andorra oli jo pöytäkirjasta neuvoteltaessa tutustunut tähän luetteloon niistä unionin määräyksistä, jotka sen tulee saattaa voimaan. Kyseinen luettelo olisi nyt vahvistettava virallisesti. - Vaikutusten arviointi Vaikutusten arviointi ei ollut tarpeen, koska päätöksellä pannaan sopimus täytäntöön sopimuksen sisältöä muuttamatta. EHDOTUKSEN OIKEUDELLISET NÄKÖKOHDAT 1) Neuvostoa pyydetään hyväksymään unionin kanta luonnokseen EY–Andorra sekakomitean päätökseksi mainitusta luettelosta soveltaen Euroopan unionin toiminnasta tehdyn sopimuksen 207 artiklan 4 kohdan ensimmäistä alakohtaa yhdessä sen 218 artiklan 9 kohdan kanssa. 2) Sekakomitean päätöksen luonnoksen oikeusperusta vahvistetaan sopimuksen 12 b artiklan 1 kohdassa. 3) Ehdotus kuuluu yhteiseen kauppapolitiikkaan, joka kuuluu puolestaan unionin yksinomaiseen toimivaltaan. Sen vuoksi toissijaisuusperiaatetta ei sovelleta. TALOUSARVIOVAIKUTUKSET Ehdotuksella ei ole vaikutuksia unionin talousarvioon. 2011/0074 (NLE) Ehdotus NEUVOSTON PÄÄTÖS EY–Andorra-sekakomiteassa esitettävästä Euroopan unionin kannasta Euroopan talousyhteisön ja Andorran ruhtinaskunnan välillä kirjeenvaihtona tehdyn sopimuksen 12 b artiklan 1 kohdan nojalla vahvistettaviin tulliturvallisuutta koskeviin määräyksiin EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä 218 artiklan 9 kohdan kanssa, ottaa huomioon komission ehdotuksen, katsoo, että Euroopan talousyhteisön ja Andorran ruhtinaskunnan välillä 28 päivänä kesäkuuta 1990 allekirjoitetun kirjeenvaihtona tehdyn sopimuksen[1] 12 b artiklan 1 kohdassa määrätään, että Andorra saattaa voimaan Euroopan unionissa sovellettavat turvallisuuteen liittyvät tullitoimenpiteet ja että mainitun sopimuksen 17 artiklassa määrätty sekakomitea määrittää yksityiskohtaisen luettelon asianomaisista määräyksistä. ON HYVÄKSYNYT TÄMÄN PÄÄTÖKSEN: 1 artikla Euroopan talousyhteisön ja Andorran ruhtinaskunnan välillä kirjeenvaihtona tehdyn sopimuksen nojalla perustetussa sekakomiteassa esitettävä Euroopan unionin kanta mainitun sopimuksen 12 b artiklan 1 kohdan nojalla vahvistettaviin tulliturvallisuutta koskeviin määräyksiin määritellään liitteenä olevassa EY–Andorra sekakomitean päätöksen ehdotuksessa. Tehty Brysselissä [...] päivänä [...]kuuta [...]. Neuvoston puolesta Puheenjohtaja LIITE (Luonnos) EY-ANDORRA-SEKAKOMITEAN PÄÄTÖS N:o 1/2011, annettu […] päivänä [...]kuuta [...], Euroopan talousyhteisön ja Andorran ruhtinaskunnan välillä kirjeenvaihtona tehdyn sopimuksen 12 b artiklan 1 kohdassa määrätystä tulliturvallisuutta koskevien määräysten luettelosta SEKAKOMITEA, joka ottaa huomioon Euroopan talousyhteisön ja Andorran ruhtinaskunnan Luxemburgissa 28 päivänä kesäkuuta 1990 allekirjoittaman kirjeenvaihtona tehdyn sopimuksen[2], jäljempänä ’sopimus’, ja erityisesti sen 12 b artiklan 1 kohdan, katsoo, että mainitussa 1 kohdassa määrätään, että Andorran ruhtinaskunta saattaa voimaan Euroopan unionissa sovellettavat turvallisuuteen liittyvät tullitoimenpiteet ja että sopimuksen 17 artiklassa määrätty sekakomitea määrittää yksityiskohtaisen luettelon asianomaisista unionin säännöstön määräyksistä, ON PÄÄTTÄNYT SEURAAVAA: 1 artikla Luettelo unionin säännöstön määräyksistä, jotka Andorran ruhtinaskunnan on saatettava voimaan sopimuksen 12 b artiklan 1 kohdan nojalla on seuraava: TURVALLISUUTEEN LIITTYVIEN TULLITOIMENPITEIDEN LAJI | YHTEISÖN TULLIKOODEKSIN SÄÄNNÖKSET – NEUVOSTON ASETUS (ETY) N:O 2913/92[3] | YHTEISÖN TULLIKOODEKSIN SOVELTAMISSÄÄNNÖKSET – KOMISSION ASETUS (ETY) N:O 2454/93[4] | Ennen tavaroiden saapumista ja poistumista annettavat ilmoitukset | Saapuminen: 36 a–36 c artikla | Saapuminen: 181 b–184 c artikla | Poistuminen: 182 a–182 d artikla | Poistuminen: – 592 a–592 d artikla ja 592 f artikla (vientitulli-ilmoitus) –842 a–842 f artikla (poistumisen yleisilmoitus) | Valtuutettu talouden toimija | 5 a artikla | 14 a–14 d artikla, 14 f–14 k ja 14 q–14 x artikla | Turvallisuuteen liittyvät tullitarkastukset ja turvallisuuteen liittyvä riskinhallinta | 13 artikla | Yleisesti: 4 f–4 j artikla | Saapuminen: 184 d ja 184 e artikla | Poistuminen: – 592 d–592 g artikla (vientitulli-ilmoitus) – 842 d artiklan 2 kohta (poistumisen yleisilmoitus) | 2 artikla Tämä päätös tulee voimaan samana päivänä, jona Euroopan talousyhteisön ja Andorran ruhtinaskunnan välillä kirjeenvaihtona tehdyn sopimuksen soveltamisalan laajentamisesta koskemaan turvallisuuteen liittyviä tullitoimenpiteitä tehdyn pöytäkirjan allekirjoittamisesta ja väliaikaisesta soveltamisesta annettu neuvoston päätös tulee voimaan. Tehty Brysselissä [...] päivänä [...]kuuta [...]. Sekakomitean puolesta Puheenjohtaja [1] EYVL 374, 31.12.1990, s. 14. [2] EYVL 374, 31.12.1990, s. 14. [3] EYVL L 302, 19.10.1992, s. 1, asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1). [4] EYVL L 253, 11.10.1993, s. 1, asetus sellaisena kuin se on viimeksi muutettuna asetuksella (EU) N:o 430/2010 (EUVL L 125, 21.5.2010, s. 10).